Ny naturgaskedel til spids- og reservelastproduktion på [adresse] 
Sagsfremstilling 
77.                 Ny naturgaskedel til spids- og reservelastproduktion på [adresse] - 
Åbent 
  
  
SAGENS INDHOLD 
[adresse] ønsker at etablere en naturgaskedel til spids- og reservelastproduktion og har derfor indsendt 
vedlagte projektforslag med anmodning om kommunens godkendelse. 
  
Størstedelen af varmeproduktionen hos [adresse] sker ved forbrænding af industri- og husholdningsaffald.
Varmeproduktionen suppleres med afbrænding af træflis i varmeværkets biomasseanlæg.  
  
På meget kolde vinterdage eller ved nedbrud og reparationer tager varmeværket også to oliekedler i brug. Disse er 
dog ikke tilstrækkelige til at kunne forsyne alle knap 4.000 forbrugere i en eventuel nødsituation. [adresse] 
ønsker derfor at supplere oliekedlerne med en ny naturgaskedel og på den måde øge varmeværkets spids- og 
reservelastkapacitet. 
  
VURDERING 
På baggrund af oplysningerne i vedlagte projektforslag vurderer Teknik og Kultur, at projektet som helhed er både 
samfundsøkonomisk og miljømæssigt fordelagtigt. 
  
Ved at etablere en 12 MW naturgaskedel til spids- og reservelastkapacitet vil [adresse] kunne opnå: 
  
· Forbedret forsyningssikkerhed for forbrugerne 
· Forbedret driftsøkonomi for varmeværket 
· Reduceret udledning af CO2. 
  
I projektet er der regnet med en samlet anlægsinvestering på 4,2 mio.kr. for [adresse]. 
[adresse] beregninger viser, at varmeværket vil opnå en årlig besparelse på godt 3,2 mio. kr., hvis 
projektet gennemføres. 
  
Gennemførelsen af projektet vil medføre en samfundsøkonomisk fordel på godt 55,5 mio. kr. set over 20 år. 
  
 
Teknik- og 
Miljøudvalget 
13. august 2015 
Sagsnr. 710-2015-
21063 
Dok.nr. 710-2015-
146817 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Varmeforsyningsloven, Projektbekendtgørelsen  
Projektet vil ikke påvirke varmepriserne og dermed heller ikke brugerøkonomien. 
  
Hvis projektet gennemføres, vil den samlede CO2-udledning fra spids- og reservelastproduktionen på Hammel 
Fjernvarme blive reduceret med knap 50 %, svarende til i alt 17.400 tons CO2, set over 20 år. 
  
Favrskov Kommunes godkendelse af projektforslaget er betinget af, at: 
  
· Miljøstyrelsen godkender Hammel Fjernvarmes ansøgning om miljøgodkendelse af naturgaskedlen 
· [adresse] giver byggetilladelse til ny kedelbygning og skorsten 
· Naturgaskedlen maksimalt anvendes 1.000 timer om året*.   
  
[adresse] er selv ansvarlig for at indhente eventuelle øvrige fornødne tilladelser til brug for realiseringen af 
projektet. 
  
* Ved force majeure, f.eks. en større eksplosion i en affaldsovn, kan [adresse] søge kommunen om 
dispensation fra dette timetal, så spids- og reservelastkedlen kan anvendes, indtil situationen er normaliseret. 
  
ØKONOMI 
[adresse] forventer at søge Favrskov Kommune om kommunegaranti for optagelse af lån i 
Kommunekredit på 4,2 mio. kr., hvoraf der skal betales stiftelsesprovision til kommunen. Der vil blive fremsendt 
særskilt ansøgning om kommunegaranti til behandling i Byrådet. Det kommunegaranterede lån er dog ikke en 
betingelse for, at projektet kan gennemføres. 
  
INDDRAGELSE 
Projektforslaget har været sendt i høring ved HMN Naturgas, der har meddelt, at de ikke har bemærkninger til 
projektforslaget. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At [adresse] ”Projektforslag for etablering af spids- og reservelastkapacitet” godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 13. august 2015: 
Fraværende: Ingen 
  
Godkendt. 
Projektforslag for etablering af spids- og 
reservelastkapacitet 
710-2015-116371 
